Врз основа на член 50 од Законот за локална самоуправа („Службен весник на РМ“ бр.05/02), согласно Програмата за доделување спонзорства и донации во ОА за 2022 година, број 09-472/20 од 31.12.2021 година („Службен гласник на Општина Аеродром“ број 21/2021), Правилникот со критериуми за доделување, донации и спонзорства, број 09-85/15 од 01.03.2018 година („Службен гласник на Општина Аеродром“ број 03/2018, 04/2022,10/2022) и Програмата за поддршка на спортот во Општина Аеродром за 2022 година со број 09-472/28 од 31.12.2021 година („Службен гласник на Општина Аеродром“ број 21/2021,12/2022), Комисијата за преземање на активности за реализација на Програмата за доделување спонзорства и донации во ОА за 2022 година, број 09-472/20 од 31.12.2021 година („Службен гласник на Општина Аеродром“ број 21/2021,12/2022), формирана со Решение број 08-1978/1 од 21.03.2022 година објавува:

**ЈАВЕН ОГЛАС**

**II- втор**

**за прибирање барања за користење средства од**

**буџетот на Општина Аеродром за 2022 година,**

**наменети**  **за финансиска поддршка на спортски клубови,**

**спортски здруженија и здруженија на граѓани,**

**кои организираат спортски манифестации**

**КАТЕГОРИИ НА ФИНАНСИСКА ПОДДРШКА ЗА РАЗВОЈ НА СПОРТОТ НА ТЕРИТОРИЈАТА НА ОПШТИНА АЕРОДРОМ**

**I Доделување финансиска поддршка на спортските клубови и спортските здруженија, кои извршуваат јавен интерес за развојот на спортот во Општина Аеродром.**

**Основни критериуми** што треба да се исполнат од страна на спортските клубови и спортските здруженија:

- да поседуваат Решение за дејност спорт, издадено од Агенцијата за млади и спорт, со седиште на подрачјето на Општина Аеродром;

- да се членови на соодветните национални спортски федерации (Потврда од соодветната федерација);

- да имаат регистрирана и активна младинска школа (доколку степенот на натпреварување тоа го дозволува), која учествувала во натпреварувачкиот систем на соодветната национална спортска федерација;

- спортските субјекти да достават годишна програма и финансиски план за реализација на активноста за која аплицираат.

**II Доделување финансиска поддршка за организирање и реализација на спортски манифестации кои претставуваат јавен интерес за развојот на спортот во Општина Аеродром**

**Основни критериуми** што треба да се исполнат од страна на спортските клубови и спортските здруженија:

- спортските субјекти манифестацијата да ја реализираат на територијата на Општина Аеродром;

- спортските субјекти да достават Решение за вршење дејност спорт, издадено од Агенцијата за млади и спорт, со седиште на подрачјето на Општина Аеродром;

- спортските субјекти да достават годишна програма и финансиски план за реализација на активноста за која аплицираат, а таа да придонесува за развојот на спортот и спортските навики кај популацијата на локално ниво, особено кај младите;

- спортистите, спортските екипи или рекреативци што ќе настапат да придонесат за афирмација на спортскиот начин на живот на територијата на општината.

**Потребна документација за пријавување на Јавниот оглас:**

Пријавувањето на Јавниот оглас се врши со доставување на пополнета Пријава која може да се подигне од просториите на општината или да се симне од официјалната страна на Општината [www.aerodrom.gov.mk](http://www.aerodrom.gov.mk) во менито за огласи.

**Апликантите, покрај пријавата задолжително треба да ги достават следните документи:**

- Копија од тековна состојба од Централниот регистар, не постара од **шест месеци**, како доказ за регистрирана дејност;

- Потврда за отворена и активна трансакциска сметка во банката;

- Назив, седиште на територија на Општина Аеродром и единствен даночен број;

- Годишна програма и финансиски план за работата на спортските клубови ,спортските здруженија;

- Решение за вршење на дејноста спорт, издадено од Агенцијата за млади и спорт;

- Потврда од соодветната федерација;

- Телефон за контакт и е-маил адреса.

**Рок и начин на доставување на пријавите:**

Рокот за поднесување на пријавите е 7 (седум) работни дена, започнувајќи од 21.09.2022 година и трае заклучно со 29.09.2022 година. Огласот ќе биде објавен и на веб-страницата на Општина Аеродром.

Пријавата со целокупната документација да се достави преку пошта, на адреса:

Општина Аеродром бул. „Јане Сандански“ 109 Б, 1000 Скопје или во архивата на општината секој работен ден.

**Пријавите и документацијата се доставуваат во затворен плик со ознака ,,Не отворај“ и со назнака ,,За јавен оглас за финансиска поддршка на спортски клубови, спортски здруженија и здруженија на граѓани, кои организираат спортски манифестации“.**

**Спортските клубови, спортски здруженија и здруженија на граѓани кои добиле финансиски средства од првиот објавен јавен оглас, на 23.03.2022 година и аплицираат повторно на овој јавен оглас, нема да бидат предмет на разгледување од страна на Комисијата.**

Спортски клубови, спортски здруженија и здруженија на граѓани кои организираат спортски манифестации што се одржуваат на територијата на Општина Аеродром ќе бидат известени за резултатите од изборот на проектите на веб-страницата на Општина Аеродром.

Комисијата ги разгледува пријавите и ги бодува со бодови од 1 (најниско) до 10 (највисоко) според постигнати резултати на домашно или меѓународно ниво, младинска школа, оправданост на проектот и оправданост на годишната програмата.

Комисијата ги известува сите подносители на пријави за Одлуката за избор на спортски клубови, спортски здруженија и здруженија на граѓани, кои организираат спортски манифестации на кои им се дава финансиска поддршка со висина на одобрените средства, во рок од 3 (три) дена од денот на донесувањето на Одлуката за избор на корисници на финансиска поддршка од Општина Аеродром.

Подносителите чие барање е отфрлено се известуваат и за причините на отфрлањето.

Против Одлуката на Комисијата, незадоволниот барател може да поднесе писмен приговор во рок од 3 (три) дена по приемот на известувањето. Приговорот се поднесува до Комисијата, а по него одлучува градоначалникот на Општина Аеродром, во рок од 3 (три) дена од приемот на писмениот приговор.

Одлуката на градоначалникот на Општина Аеродром е конечна и се проследува на разгледување и усвојување на Советот на општината.

**Комисија за преземање активности**

**со Решение бр 08-1978/1 од 21.03.2022 година**

**Претседател: М-р Тане Димовски**

**Членови : Велимир Делетиќ**

**Горан Стојанов**